หุ้นสหรัฐฯปิดในแดนลบ
ตลาดหุ้นสหรัฐฯ ปิดลบตามตลาดหุ้นยุโรปและเอเชีย จากแรงขายทำกำไรขณะที่ราคาน้ำมันขยับลงเล็กน้อย
9 ต.ค. 2555

ตลาดหุ้นสหรัฐฯ ปิดลบตามตลาดหุ้นยุโรปและเอเชีย จากแรงขายทำกำไรขณะที่ราคาน้ำมันขยับลงเล็กน้อย  
ตลาดหุ้นสหรัฐฯวานนี้(8ต.ค.) ปิดลบตามตลาดหุ้นยุโรปและเอเชีย จากแรงขายทำกำไร หลังสัปดาห์ที่แล้วขยับขึ้นอย่างแข็งแกร่ง ก่อนหน้าบริษัทต่างๆจะเริ่มทยอยเปิดเผยผลประกอบการไตรมาส 3 ในช่วงสัปดาห์นี้       ดัชนีหุ้นดาวโจนส์ ลดลง 26.50 จุด (0.19 เปอร์เซ็นต์) ปิดที่ 13,583.65 จุด แนสแดค ลดลง 23.84 จุด (0.76 เปอร์เซ็นต์) ปิดที่ 3,112.35 จุด เอสแอนด์พี ลดลง 5.05 จุด (0.35 เปอร์เซ็นต์) ปิดที่ 1,455.88 จุด
ขณะที่ราคาน้ำมันขยับลงเล็กน้อย  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 55 เซนต์ ปิดที่ 89.33 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 20 เซนต์ ปิดที่ 112.02 ดอลลาร์ต่อบาร์เรล